**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. június 27-ei** ülésére

Tárgy: ingatlanrész felajánlás

**Tisztelt Képviselő-testület!**

Hajós Lajos meghatalmazottjaként dr. Müller Mária ügyvéd 1.000,- Ft-os összegen felajánlotta megvételre az önkormányzatnak a kisbéri 781/1 hrsz. alatti ingatlanban található tulajdoni hányadát.

Az ingatlan a Magyar utca végén található, 50-es házszám, az alaptérkép szerint nincs rajta épület. A rendezési tervünk szerint falusias lakó övezetben fekszik. Jelenleg elhanyagolt állapotban van.

A tulajdoni lap alapján kivett udvar a művelési ága és 282 m2 nagyságú. Összesen 26 élő és 13 elhunyt tulajdonosa van (ezen esetekben még nem zárult le vagy nem volt még hagyatéki, póthagyatéki eljárás). 7 db különféle végrehajtási jog szerepel még a tulajdoni lapon.

Hajós úr tulajdonában az ingatlan 160/20160-ad része van (ez 2,2 m2), ezt ajánlotta fel az önkormányzatnak.

Javaslom a felajánlást megköszönni és nem elfogadni. Amennyiben a többi tulajdonostárs is hasonló felajánlást tesz, akkor javaslom az ingatlan tulajdonba szerzését.

Kérem javaslatunk szíves támogatását!

Kisbér, 2024. június 24.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

nem vásárolja meg a kisbéri 781/1 hrsz. alatti ingatlanban Hajós Lajos (2921 Komárom, Szőnyi út 72.) 16/20160-as tulajdoni hányadát a felajánlott 1.000,- Ft-os összegen.

abban az esetben, ha az összes tulajdonos hasonló felajánlással él az önkormányzat felé, az ingatlan tulajdonba vételét újra tárgyalja.

**Határidő:** azonnal

**Felelős:** Sinkovicz Zoltán polgármester